Coldzera

Marcelo Augusto ”coldzera” David (s. 31. lokakuuta 1994) on brasilialainen "Counter-Strike 2" -ammattilainen. Häntä pidetään yhtenä kaikkien aikojen parhaimmista pelaajista. Hän on edustanut huhtikuusta 2024 RED Canids -joukkuetta.
"Counter-Strikeen" keskittynyt HLTV-sivusto on valinnut Davidin maailman parhaimmaksi pelaajaksi vuosina 2016 ja 2017. Hän on voittanut urallaan kaksi major-turnausta, MLG Columbuksen ja ESL One Colognen. Lisäksi hänet valittiin molempien parhaaksi pelaajaksi.
Tausta.
David syntyi Brasiliassa 31. lokakuuta 1994 ja aloitti pelaamisen jo nuorena. Hän pelasi paljon "Counter-Strikeä" veljensä Rafelin kanssa. David muodosti ensimmäisen oman joukkueensa alle 18-vuotiaana.
Ura.
2015.
Davidin ensimmäinen ammattilaisjoukkue oli Luminosity Gaming, johon hän liittyi heinäkuussa 2015. Joukkue tuli sijalle 5.–8. vuoden merkittävimpiin lukeutuneesta ESL One Cologne 2015 -turnauksesta. Marraskuussa joukkue sai hopeaa FACEIT League 2015 Stage 3 Finals -turnauksesta. David oli hävityssä finaalissa fnaticia vastaan joukkueensa paras 1,11 keskiarvollaan ja jäi hiukan parhaana olleen Olof ”olofmeister” Gustafssonin jälkeen.
2016.
Joukkue voitti huhtikuussa erittäin merkittävän MLG Columbuksen ja sai palkinnoksi puoli miljoonaa dollaria. David valittiin turnauksen parhaaksi pelaajaksi 1,32 turnauskeskiarvollaan. Hän saavutti erityisesti puolivälierissä ja semifinaalissa, joissa molemmissa hänen keskiarvonsa oli kokonaisuudessaan suurin. Finaalissa jän jäi keskiarvoltaan parhaiden alapuolelle, mutta hänen 52 tappoaan oli kuitenkin suurin tulos. Joukkue voitti toukokuussa ESL Pro League Season 3 Finals -turnauksen, ja David valittiin sen parhaaksi pelaajaksi. Hän erottui karttavoitoin 3–2 voitetussa finaalissa G2 Esportsia vastaan edukseen saatuaan 125 tappoa ja kuoltuaan 84 kertaa, mistä seurannut keskiarvo 1,28 oli korkein.
David liittyi heinäkuussa SK Gamingiin. Joukkue voitti nopeasti Davidin vuoden toisen major-turnauksen, ESL One Colognen. Joukkue sai niin ikään puoli miljoonaa dollaria palkintorahaa. Hänet valittiin jälleen turnauksen parhaaksi pelaajaksi. Hän saavutti erityisesti finaalissa Team Liquidia vastaan, missä hänen keskiarvonsa oli peräti 1,59. Se koostui 44 taposta ja 20 kuolemasta. SK sai lokakuussa hopeaa ESL Pro League Season 4 Finals -turnauksesta. David oli finaalissa Cloud9:ä vastaan joukkueensa ainoa, joka sai yli yhden keskiarvon. David valittiin "Counter-Strikeen" keskittyneen HLTV-sivuston toimesta vuoden parhaaksi pelaajaksi.
2017.
SK voitti vuoden ensimmäisen turnauksensa huhtikuussa, joka oli cs_summit Spring 2017. David valittiin turnauksen parhaaksi pelaajaksi 1,49 turnauskeskiarvollaan. Finaalissa Gambitia vastaan hän sai 68 tappoa ja kuoli 40 kertaa. Joukkue voitti nopeasti myös IEM Sydneyn, ja David valittiin niin ikään turnauksen parhaaksi pelaajaksi. Hän oli sekä semifinaalissa että finaalissa ottelun paras, erityisesti semifinaalissa selvällä erolla. Hän sai semifinaalissa 42 tappoa ja kuoli 16 kertaa, mikä oli jaetulla ottelun alhaisin kuolinlukema. Finaalissa FaZe Clania vastaan hänen keskiarvonsa oli 1,32, joka oli pienellä erolla parempi verrattuna seuraavaksi tulleeseen João ”felps” Vasconcellosiin. Joukkue voitti kesäkuussa DreamHack Open Summerin, ja David valittiin edelleen turnauksen parhaaksi pelaajaksi, tällöin 1,19 turnauskeskiarvolla. Hän oli finaalin paras pelaaja 1,24 keskiarvollaan, mutta jäi semifinaalissa kärkipelaajista. SK voitti heinäkuussa ESL One Colognen. David sai finaalissa 1,34 keskiarvon turnauksen parhaaksi pelaajaksi valitun Gabriel ”FalleN” Toledon kanssa. Seuraavan kerran David valittiin turnauksen parhaaksi pelaajaksi EPICENTER 2017 -turnauksesta lokakuussa. Hänen turnauskeskiarvonsa oli 1,35, jonka lisäksi hän sai keskimäärin 0,90 tappoa ja kuoli keskimäärin 0,58 kertaa kierroksella. David valiittin vuoden viimeistä kertaa turnauksen parhaaksi pelaajaksi ESL Pro League Season 6 Finals -turnauksesta joulukuussa. Hän jäi semifinaalissa ja finaalissa parhaiden pelaajien ulkopuolelle keskiarvon perusteella. Hän sai finaalissa FaZea vastaan 78 tappoa ja kuoli 67 kertaa. David valittiin toisen kerran peräkkäin vuoden parhaaksi pelaajaksi.
2018–2019.
David vaihtoi MIBR-joukkueeseen kesäkuussa. Joukkue voitti kahden kuukauden kuluttua merkittävän ZOTAC Cup Masters 2018 -turnauksen. Joukkue sai marraskuussa hopeaa ECS Season 6 Finals -turnauksesta, kun se hävisi Astralikselle finaalissa. David sai finaalissa 57 tappoa ja kuoli 53 kertaa. Vaikka tappomäärä oli finaalin korkein, keskiarvo sijoittui kärkisijojen alapuolelle. David valittiin vuoden kymmenenneksi parhaaksi pelaajaksi.
MIBR sai huhtikuussa 2019 pronssia BLAST Pro Series Miami 2019 -turnauksesta. David penkitettiin joukkueesta heinäkuussa. Hän oli turhautunut joukkueen heikkoon menestykseen ja kertoi etsivänsä uutta haastetta saavuttaakseen viimevuosien kaltaista menestystä. Hän liittyi FaZe Claniin parin kuukauden kuluttua. Joukkue voitti marraskuussa BLAST Pro Series Copenhagen 2019 -turnauksen. David oli finaalissa keskiarvoltaan joukkueen keskitasoa, mutta tappoja hän sai finaalin eniten.
2020–.
FaZe voitti vuoden merkittävimpänä turnauksena IEM New York 2020 Europen. David liittyi virallisesti Complexityyn syyskuussa 2021 korvaten loukkaantuneen Kristian ”k0nfig” Wienecken. Sieltä hän liittyi edelleen 00 Nationiin seuraavan vuoden tammikuussa. Joukkue voitti kesäkuussa 2023 eteläamerikkalaisen Pinnacle Cup Brasil 1 -turnauksen. David sai finaalissa BESTIA-joukkuetta vastaan 59 tappoa ja kuoli 45 kertaa, minkä myötä hän oli joukkueensa toisiksi paras pelaaja. 00Nationin jälkeen David on edustanut joukkueita Fake Natty, Legacy ja RED Canids, joista viimeisintä huhtikuusta 2024.